paragraph_text: Jarmače se razlikuju prema brzini vrtnje pogonskoga vratila (sporohodne do 250 okr/min, brzohodne do 350 okr/min, visokoučinske do 400 okr/min a ima i većih), prema izgledu jarma (s punim ili jednostrano bočno otvorenim jarmom) i drugo. Najčešće se primjenjuje okomita jarmača, zbog svojega velikog učinka, velike točnosti piljenja te jednostavnosti održavanja i rukovanja. Posebno je pogodna za piljenje većega broja trupaca sličnih izmjera (dimenzija). Često se koriste po dvije jarmače u jednoj liniji (primarna i sekundarna) ili u kombinaciji s drugim strojem, primjerice strojem za iveranje vanjskih dijela trupca.<ref> jarmača, "Hrvatska enciklopedija", Leksikografski zavod Miroslav Krleža, www.enciklopedija.hr, 2019.